ISAKSE 


UDEN  KUNDSKAB  OG  HELLIGHED  KAN   INGEN  SE  GUD 


NUMMER    16 


15.  AUGUST  1923 


72.  AARGANG 


VEJEN,  SANDHEDEN  OG  LIVET. 

(Af  Ældste  Orson  F.  Whitney  af  de  Tolvs  Raad.) 

III. 
INDGANGSDØREN  TIL  RIGET. 

Joseph  Smith,  den  af  Himmelen  inspirerede  Grundlægger 
af  Jesu  Kristi  Kirke  af  Sidste-Dages  Hellige,  indbefattede  føl- 
gende Love  og  Ordinancer  i  denne  Kirkes  Trosartikler:  »1.  Tro 
paa  den  Herre  Jesus  Kristus.  2.  Omvendelse.  3.  Daab  ved  Be- 
gravelse i  Vand  til  Syndernes  Forladelse.  4.  Haandspaalæg- 
gelse  for  den  Helligaands  Gave.«  Dette  er  den  guddommelige 
Indgangsdør,  gennem  hvilken  der  alene  gives  Adgang  til 
Kristi  Rige.  Apostlen  Peter,  der  havde  Rigets  Nøgler,  henviste 
til  denne  Dør,  da  han  for  to  Tusinde  Aar  siden  sagde  til  den 
spørgende  Mængde  i  Jerusalem:  Omvend  eder  og  bliv  døbt. 

Nogle  kan  maaske  mene,  at  der  er  en  Uoverensstemmelse 
mellem  den  gamle  Apostels  Erklæring  og  den  af  vore  Dages 
Profet  fremsatte  Lære,  idet  Troen,  som  denne  sidste  nævner 
som  Evangeliets  forste  Princip,  ikke  blev  omtalt  af  Peter  i 
hans  Tale  paa  Pinsefestens  Dag.  Forklaringen  er  ganske  lige- 

til.  Apostelen  udelod  Troen  af  sin  Liste  over  nødvendige  Be- 
tingelser, fordi  han  indsaa,  at  de,  han  talte  til,  allerede  havde 
fattet  Tro  og  lagde  denne  Tro  for  Dagen.  Havde  dette  ikke 
været  Tilfældet,  vilde  de  ikke  være  blevne  »stukne  i  deres 
Hjerter«  af  hans  Ord  og  bekymret  udbryde:  »I  Mænd,  Brødre! 
hvad  skulle  vi  gøre?«  Paa  samme  Maade  med  Frelseren,  da 
han  udtalte  sin  profetiske  Forjættelse  om  Forløsning:  »Hver 
den,  som  tror  og  bliver  døbt,  skal  blive  frelst.«  Han  udelod 
Omvendelse,  ikke  fordi  den  er  unødvendig,  men  fordi  den  var 
underforstaaet,  ja  indbefattet  i  hans  Formaning  om  at  tro  og 
blive  døbt.  Daab  er  »til  Syndernes  Forladelse«,  og  ingen  saa- 
dan  Forladelse  er  mulig  uden  Omvendelse. 

»Uden  Tro  er  det  umuligt  at  behage  Gud.«  Saaledes  er- 
klærer Skriften.  Det  kan  med  ligesaa  stor  Ret  siges,  at  uden 
Tro  er  det  umuligt  at  udføre  noget  som  helst.  Al  Energi  er 
født  af  Tro.  Det  er  Kraftens  Drivfjeder  og  »den  bevægende 
Aarsag  til  al  Handling«. 

En  kristen  Præst  —  ikke  af  den  ortodokse  Skole  —  prøvede, 
en  Gang  paa  at  overbevise  mig  om,  at  Tro  var  en  alt  andet 
end  rosværdig  Egenskab.  Han  kaldte  det  foragteligt  og  svagt 
at  fæste  Lid  til  enhver  urimelig  og  taabelig  Paastand.  Det  var, 
kort  sagt,  blind,  tankeløs  Lettroenhed  og  intet  andet.  Da  jeg 
hentydede  til  Troen  som  en  aandelig  Kraft,  en  Handlingens 
Drivfjeder,  da  sagde  han,  at  jeg  tillagde  dette  Ord  en  Betyd- 
ning, det  aldrig  havde  haft,  og  som  var  uden  Begrundelse. 
Jeg  citerede  da  disse  vor  Frelsers  Ord:  »Dersom  1  have  Tro 
som  et  Sennepskorn,  da  kunne  I  sige  til  dette  Bjerg:  Flyt  dig 
herfra  denhen,  saa  skal  det  flytte  sig;  og  intet  skal  være  eder 
umuligt.«  Hvorpaa  han  svarede  temmelig  overlegent:  »Aa,  der 
skal  Hakke  og  Skovl  til  for  at  flytte  Bjerge.« 

Og  det  skal  der  ogsaa  —  hvis  man  ingen  bedre  Maade  har 
at  flytte  dem  paa.  Men  hvorledes  er  det  med  den  Tro,  der 
nødvendigvis  maa  til  for  at  bruge  Hakke  og  Skovl?  Al  Virke- 
kraft kommer  fra  Tro;  de  største  og  de  mindste  Handlinger 
afhænger  af  den;  og  hvad  enten  Bjerge  flyttes  af  Mennesket 

eller  af  dets  Skaber,  er  det  den  forudgaaende  Tro,  der  gor 
Handlingen  mulig. 

Paa  dens  første  Trin  kan  Tro  sommetider  blot  være  simpel 
Lettroenhed.  Det  uoplyste  Naturmenneske,  der  af  en  af  Ny- 
Englands  Nybyggere  blev  fortalt,  at  dersom  han  saaede  Krudt, 
vilde  det  vokse  ligesom  Sæd,  troede  denne  Historie,  fordi  han 
endnu  ikke  havde  lært,  at  den  hvide  Mand  kunde  lyve.  Han 
gav  derfor  sine  værdifulde  Skind  i  Bytte  for  en  lille  Portion 
Krudt,  som  han  plantede  i  fuld  Tillid  til,  at  Nybyggerens 
Forklaring  var  rigtig.  Men  det  forventede  Resultat  udeblev 
naturligvis.  For  at  være  virkningsfuld,  maa  Troen  have  rig- 
tige Forudsætninger,  den  maa  have  en  fornuftig  Grundvold 
og  være  inspireret  af  Sandhedens  Aand.  Dette  var  ikke  Til- 
fældet med  den  stakkels  narrede  Indianer.  Han  satte  sin  Lid 
til  en  Løgn  og  blev  bedraget. 

Havde  den  røde  Mands  Tro  været  fuldkommen  —  en  intelli- 
gent, fornuftig,  inspiret  Tro  —  da  kunde  han  have  frembragt 
Krudt  og  en  hvilken  som  helst  anden  Ting  fra  de  ham  om- 
givende Elementer;  og  det  uden  at  plante  Fro  eller  anvende 
andre  almindelige  Fabrikationsmetoder.  De  af  Frelseren  ud- 
førte Mirakler  —  hans  Forvandling  af  Vand  til  Vin,  Mæng- 
dens Bespisning,  Vandring  paa  Søen,  Helbredelse  af  Syge, 
Oprejsning  af  Døde  —  hvad  var  disse  andet  end  Tilkende- 
givelser af  en  almægtig  Tro,  hvis  Besiddelse  er  ensbetydende 
med  at  have  Magt  til  at  flytte  Bjerge  uden  Hakke  og  Skovl, 
til  Trods  for  min  skeptiske  Vens  modsatte  Mening?  Tro  bør 
ikke  forveksles  med  blind,  tankeløs  Lettroenhed.  Det  er  en 
guddommelig  Energi,  der  virker  paa  naturlige  Principper  og 
efter  naturlige  Love,  uagtet  disse  maaske  ikke  kendes  af  »det 
naturlige  Menneske«,  og  derfor  af  ham  kaldes  »overnaturlige«. 
Tro  er  den  Jordbund,  der  frembringer  Mirakler.  »Alle  Ting  er 
mulige  for  dem,  som  tror.« 

Gud  skabte  ikke  Troens  Princip;  den  er  selveksisterende, 
evig.  Men  formedest  denne  skabte  han  Verdenerne,  og  for- 
medelst denne  vedbliver  han  at  kontrollere  og  udøve  Herre- 

dømme  over  dem.  Dersom  Skaberen  havde  tvivlet,  vilde  Ska- 
belsen aldrig  have  fundet  Sted.  Det  er  Almagtens  Tro,  der 
opholder  og  styrer  Universet.  Intet  Under  derfor,  at  den 
skulde  blive  det  første  Princip  i  Evangeliet,  Guds  store  Plan 
for  Menneskenes  evige  Ophøjelse. 

Omvendelse  er  Frugten  af  Tro.  Den  følger  i  Troens  Fodspor 
ligesaa  naturligt,  som  at  Venlighed  følger  med  Kærlighed,  at 
Lydighed  udspringer  af  Ærbødighed  og  at  Ønsket  om  at  efter- 
ligne følger  med  Beundring  for  den,  hvis  Eksempel  anses  for 
værdigt  til  Efterfølgelse.  Gud  befaler  alle  Mennesker  allevegne 
at  omvende  sig,  fordi  alle  Mennesker  er  Syndere;  og  Ønsket 
om  at  behage  ham  og  blive  antagelige  for  hans  Øjne,  leder 
den  troende  Sjæl  til  Omvendelse. 

Omvendelse  er  ikke  en  overfladisk  Sorg  lagt  for  Dagen  af 
den,  der  bliver  »greben  paa  fersk  Gerning«  —  en  Sorg,  ikke 
over  Synden,  men  over  at  den  blev  opdaget.  Ærgrelse  er  ikke 
Omvendelse.  Skammen  alene  forandrer  ikke  Hjertet  i  Retning 
af  et  bedre  Sindelag  og  Livsførelse.  Selv  Anger  er  ikke  en 
fyldestgørende  Omvendelse.  I  højeste  Betydning  og  i  fuldeste 
Maal  er  den  ensbetydende  med  Reformation,  med  Beslutnin- 
gen om  »ikke  at  synde  mere«  som  en  Begyndelse  til  den  refor- 
matoriske Bevægelse. 

Synd  er  Overtrædelse  af  guddommelig  Lov,  saaledes  som 
denne  kendes  gennem  Samvittigheden  eller  det  aabenbarede 
Ord  fra  Gud.  Et  Menneske  synder,  naar  han  overtræder  sin 
Samvittigheds  Bydende,  naar  han  gør  det  modsatte  af,  hvad 
han  véd  er  rigtigt.  Op  til  dette  Punkt  er  det  kun  Fejlgreb.  Ens 
Fejlgreb  kan  have  smertelige  Følger,  men  man  kan  ikke  be- 
gaa  Synd,  undtagen  man  kender  noget  bedre  og  véd,  at  dette 
burde  udføres.  »Hvor  der  ingen  Lov  er  givet,  der  er  ingen 
Straf.«  »Den,  der  ikke  kender  godt  fra  ondt,  er  uden  Skyld.« 
(Mormons  Bog.)  Et  Menneske  synder,  naar  han  handler  i 
Modstrid  med  det  Lys  og  den  Kundskab,  som  han  selv  har 
modtaget  —  ikke  efter,  hvad  hans  Nabo  besidder. 

De,  som  vægrer  sig  ved  at  forsage  deres  Synder,  vil  blive 

fordømte.  De  fordømmer  sig  selv  ved  at  forkaste  Omvendel- 
sen. Fordømmelse  er  ikke  en  Del  af  Evangeliet,  men  er  sim- 
pelt hen  den  sørgelige,  den  uundgaaelige  Følge  af  at  forkaste 
Tilbudet  om  Frelse.  Fordømmelse  er  ikke  nødvendigvis  ved- 
varende og  kan  blive  tildelt  i  Grader,  der  varierer  i  Strenghed 
efter  Brødens  Størrelse.  Selv  de  Fordømte  kan  blive  frelste, 
dersom  de  omvender  sig.  Selv  i  det  yderste  Helvede  er  Om- 
vendelse mulig. 

Syndere  maa  ikke  alene  omvende  sig,  de  maa  have  Synden 
aftvættet,  slettet  ud;  Sjælen  maa  renses  og  frigøres.  Intet  urent 
kan  indgaa  i  Himmeriges  Rige.  Daaben  er  det  guddommeligt 
beskikkede  Middel  til  Syndernes  Forladelse  eller  Udslettelse. 
Vand  alene  kan  naturligvis  ikke  bortvaske  Synden;  men  Ly- 
dighed, hvorpaa  Vand  er  Sindbilledet,  kan  gøre  og  gør  dette, 
naar  Handlingen  udføres  lovmæssigt  og  paa  rette  Maade.  Den 
maa  udføres  af  en,  som  har  guddommelig  Myndighed,  iklædt 
Præstedømmets  Fuldmagt:  Retten  til  at  repræsentere  Gud- 
dommen og  handle  i  Guds  Navn  paa  Jorden. 

Daaben  er  i  to  Afsnit.  Begravelsen  i  Vand  følges  af  Haands- 
paalæggelse  for  den  Helligaands  Gave,  hvilket  gør  Daabs- 
handlingen  fuldstændig.  Sjælen,  renset  fra  Synd,  er  nu  i 
Stand  til  at  have  den  Helligaand  hos  sig,  hvilken  Aand  »ikke 
kan  dvæle  i  urene  Tabernakler«.  Denne  Aand  oplyser  Sjælen 
og  leder  ind  i  al  Sandhed  og  tilkendegiver  for  os  de  Ting,  der 
hører  Gud  til,  baade  de  forbigangne,  nærværende  og  tilkom- 
mende. Der  er  et  Lys,  som  i  storre  eller  mindre  Grad  oplyser 
enhver  Sjæl,  der  kommer  til  Verden,  og  dette  Lys  udgaar  fra 
Guds  Nærhed.  Men  den  Helligaands  Gave  er  en  særlig  Vel- 
signelse, og  kun  de,  der  bliver  Medlemmer  af  Kriste  Kirke  har 
Adkomst  til  eller  kan  modtage  den.  Til  enhver  gives  der  saa- 
ledes  et  direkte,  personligt  Vidnesbyrd  om  Sandheden,  bygget 
paa  Aabenbarelsens  Grundvold,  over  hvilken  »Helvedes  Porte« 
ikke  kan  faa  Overhaand. 

Dette  er  det  evige  Evangelium  —  disse  er  dets  Indlemmel- 
seslove  og  Anordninger.  Dette  er  Vejen  op  ud  af  Afgrunden, 

nøjagtig  den  samme  Vej,  som  vor  Fader  Adam  fulgte  for  at 
komme  tilbage  til  Guds  Nærved,  hvorfra  han  var  bleven  bort- 
stødt.  Den  samme  Stige,  som  han  klatrede  op  ad,  indtil  han 
var  udenfor  de  skæbnesvangre  Følger  af  sin  Overtrædelse, 
maa  hele  den  menneskelige  Familie,  der  fra  ham  har  arvet 
alle  Faldets  Følger,  ogsaa  benytte;  thi  ellers  vil  de  aldrig  se 
Guds  Ansigt  i  evig  Herlighed. 


TUGTELSER. 

Tugtelser  kan  komme  til  Menneskene  i  en  Mængde  Former 
og  under  vidt  forskellige  Omstændigheder.  Skuffelser,  fejl- 
slagne Forhaabninger,  Trængsler,  Sorger  og  Lidelser  er  alle 
en  Del  af  Livet;  men  er  disse  Tugtelser  noget,  der  hjælper  til 
at  opfylde  den  guddommelige  Hensigt  med  vort  Liv?  Menne- 
skene lider  formedelst  Synd,  som  Følge  af  Forsømmelse  og 
Ligegladhed,  men  der  er  ogsaa  uforskyldte  Lidelser,  hvilket 
jo  blev  saa  fuldkomment  lagt  for  Dagen  i  vor  Frelsers  Liv. 
Prover  og  Genvordigheder  maa,  hvad  Menneskeheden  angaar, 
være  enten  Tugtelser  eller  Advarsler. 

Mærker  vi  noget  til  Nødvendigheden  af  Forbedring?  Ran- 
sager vi  os  selv?  Søger  vi  at  opdage  Aarsagen  til  de  Besvær- 
ligheder og  Ulykker,  der  rammer  os?  Eller  giver  vi  andre 
Skylden  derfor?  Dersom  vi  har  Modgang,  taler  vi  saa  om  den 
vidt  og  bredt  eller  bærer  vi  den  taalmodigt  i  vore  egne  Hjer- 
ter, saa  at  vi  kan  overkomme  den?  Sommetider  trænger  vi 
under  vore  Prøver  til  andres  Hjælp,  men  oftere  behøver  vi 
mest  den  Hjælp,  som  vi  alene  kan  give  os  selv.  Dersom  Re- 
sultatet ligger  i  vore  egne  Hænder,  da  er  det  bedst  at  holde 
vore  Fejlgreb  hos  os  selv.  Men  er  vi  ikke  i  vor  Tid  netop  til— 
bojelige  til  at  lægge  Skylden  for  vore  verdslige  Genvordig- 
heder paa  andre?  Vi  nærmer  os  en  Tilstand,  i  hvilken  vi 
synes  at  tabe  vor  Modstandsevne.  Vi  harmes  over  Modgang, 
snarere  end  vi  lader  den  gavne  os.  Hvad  enten  vore  Tugtelser 

rammer  os  i  Hjemmet  eller  fra  vore  Overordnede,  fremkalder 
de  ofte  Had  i  vort  Indre.  Bliver  Verden  ikke  mere  urolig  og 
ligegyldig  lige  overfor  Straffedomme,  Advarsler  og  Bebrejdel- 
ser? Har  vi  Kraft  til  at  tage  imod  disse  paa  en  værdig  Maade? 
Dersom  Verden  har  tabt  Tugtelsens  Aand,  er  det  fordi,  Men- 
neskene retfærdiggør  sig  i  deres  onde  Gerninger.  »Min  Son! 
agt  ikke  Herrens  Tugtelse  ringe,  vær  heller  ikke  forsagt,  naar 
du  revses  af  ham;  thi  hvem  Herren  elsker,  den  tugter  han,  og 
han  slaar  haardelig  hver  Son,  som  han  tager  sig  af.  Holder 
ud  og  lader  eder  tugte;  Gud  handler  med  eder  som  med  Son- 
ner;  thi  hvem  er  den  Søn,  som  Faderen  ikke  tugter?  Men  der- 
som I  er  uden  Tugtelse,  hvori  alle  har  faaet  Del,  da  er  I  jo 
uægte  og  ikke  Sønner.  Fremdeles,  vore  kødelige  Fædre  havde 
vi  til  Optugtelse,  og  vi  følte  Ærefrygt;  skulde  vi  da  ikke  meget 
mere  underordne  os  under  Aandernes  Fader  og  leve?« 

Lad  tænkende  Mennesker  nu  i  denne  Tid,  hvori  vi  lever, 
selv  iblandt  de  Sidste -Dages  Hellige,  alvorligt  overveje,  om 
de  fremdeles  føler  Ærefrygt  overfor  Forældre  eller  Øvrig- 
heder, der  tugter  dem.  Er  Tugtelser  banlyste  fra  Hjemmet? 
Tager  Børnene  disse  fortrydeligt  op?  Modtager  Menneskene 
disse  fra  dem,  der  er  bemyndigede  til  at  give  saadanne  til 
dem,  der  er  genstridige  og  tilsidesætter  Guds  Love?  Den  Aand, 
vi  er  besjælet  af,  lægges  for  Dagen  ved  vor  Villighed  til  at 
lade  os  tugte.  (Deseret  News.) 

STRØTANKER. 

Omdømme  er,  hvad  Mænd  og  Kvinder  tror  om  os;  Karakter 
er,  hvad  Gud  og  Engle  véd  om  os.  Thos.  Paine. 

Den,  der  griber  det  rette  Øjeblik,  er  den  rette  Mand. 

Den,  der  taler  meget,  siger  mange  Dumheder. 

De  »gode  gamle  Dage«  —  alle  Dage  er  gode,  naar  de  er 
gamle.  Byron. 

„SYNDENS  SOLD  ER  DØD." 

»Men  nu,  da  I  ere  blevne  frigjorte  fra  Synden  og  er  blevne 
Guds  Tjenere,  have  I  eders  Frugt  til  Helliggorelse  og  som  En- 
den derpaa  evigt  Liv;  thi  Synders  Sold  er  Død,  men  Guds 
Naadegave  er  et  evigt  Liv  i  Kristus  Jesus,  vor  Herre.«  (Rom. 
6:  22,  23.) 

Overtrædelse  af  Sundhedens  Love  odelægger  Helbredet; 
daarlig  Føde,  utilstrækkelig  Søvn,  narkotiske  Nydelsesmidler 
og  alle  Slags  Udsvævelser  og  Overdaadigheder  svækker  Lege- 
mets Modstandskraft  mod  Sygdom  og  medfører  en  for  tidlig 
Død.  Overtrædelse  af  Lovene  for  Aandsevnernes  Udvikling 
svækker  Intellekten,  gor  den  træg  og  holdningslos  og  forer 
tilsidst  til  fuldstændig  intellektuel  Slappelse;  og  Overtrædelse 
af  de  aandelige  Love  hæmmer  Aandens  Vækst  og  Trivsel,  for- 
aarsager  aandelig  Stagnation  og  tilsidst  aandelig  Død.  Al 
Overtrædelse  af  Lov  er  Synd,  og  »Syndens  Sold  er  Død«  baade 
i  fysisk  og  aandelig  Henseende.  Det  vil  sige,  enhver  Synd,  en- 
hver Overtrædelse  fører  henimod  Døden  —  dræber  i  os  noget 
af  det,  som  før  var  levende. 

Enhver  Synd  anretter  større  Skade  hos  Synderen  selv  end 
hos  dem,  mod  hvem  han  synder.  Thi  den,  der  forurettes,  lider 
kun  midlertidigt,  og  maaske  disse  Lidelser  er  til  Gavn  for 
hans  aandelige  Livs  Udvikling,  men  Synderen  dræber  noget 
af  dette  aandelige  Liv  i  sig  selv.  Al  Synd  begaas  enten  som 
Følge  af  Vantro,  Uvidenhed  eller  Svaghed. 

»Synd  er  med  Vilje  at  svigte  det  tilsigtede  Maal;  Synd  er 
Utroskab  mod  dit  eget  Jeg,  det  er  din  egen  Kraft  anvendt  til 
at  ødelægge  dig. 

Dovenskab,  Egennytte,  Fejghed,  Misundelse  og  Uvilje  ska- 
der dig  altid  i  Udførelsen  af  det,  som  var  Hensigten  med  dit 
Liv.« 

Naar  vor  Trosartikel  derfor  siger,  at  vi  bliver  »straffede  for 
vore  egne  Synder  og  ikke  for  Adams  Overtrædelse«,  da  be- 
tyder dette  hverken  mer  eller  mindre,  end  at  ingen  anden  Død 

kan  ramme  os  end  den,  der  er  Følgen  af  vore  egne  Synder. 
»Thi  ligesom  alle  dø  i  Adam,  saaledes  skulle  ogsaa  alle  le- 
vendegøres i  Kristus«,  idet  Kristus  tilvejebragte  Liv  og  Op- 
standelse for  alle  Mennesker.  Men  vi  bliver  »straffede  for  vore 
egne  Synder«,  eftersom  vore  egne  Overtrædelser  af  det  aande- 
lige  Livs  Love  medfører  aandelig  Død  —  afskærer  os  fra  Ad- 
gang til  Guds  Rige  og  Herlighed,  hvilket  er  evigt  Liv. 

»Og  dette  er  det  evige  Liv,  at  de  kende  dig,  den  eneste  sande 
Gud,  og  den,  du  udsendte,  Jesus  Kristus.«  Og  denne  Kund- 
skab erhverves  kun  ved  at  gøre  hans  Vilje  og  holde  hans  Bud. 
Jesu  Lære,  Jesu  Kristi  Evangelium,  er  det  evige  Livs  Love, 
og  Opfyldelsen  af  disse  skaber  Liv  i  os,  faar  det  evige  Livs 
Guddomsspire  i  os  til  at  vokse. 

Ligesom  Helbred  og  Sundhed  i  den  materielle  Verden  er 
en  Følge  af  fysiske  Loves  Adlydelse,  saaledes  er  aandeligt  Liv 
afhængigt  af,  at  vi  underkaster  os  det  aandelige  Livs  Love. 
Og  disse  Love  blive  givne  til  os  af  den  store  Aandens  Læge, 
Jesus  Kristus,  der  døde  for  vore  Synder  saaledes,  at  vi  ved 
Troen  paa  ham  kan  opnaa  evigt  Liv. 

»Men  uden  Tro  er  det  umuligt  at  behage  Gud,«  thi  uden  en 
levende  Tro,  der  faar  os  til  at  forsage  Synden  og  alt,  hvad  der 
leder  til  Synd,  kan  vi  ikke  undgaa  Syndens  Følger  —  Død. 

Døden  er  det  modsatte  af  Livet,  og  Død  kommer  formedelst 
Uvidenhed  om  Gud  og  det  evige  Livs  Love.  Derfor  kan  ingen 
»blive  frelst  i  Uvidenhed«.  Men  Uvidenhed  er  altid  en  Folge 
af  Ulydighed  og  Forsømmelse.  Synd  og  Overtrædelse  begaaet 
i  selvforskyldt  Uvidenhed  vil  have  de  samme  Følger,  thi 
»Syndens  Sold  er  Død«,  og  al  Overtrædelse  af  Lov  er  Synd. 

Naar  der  siges,  at  den,  der  kender  Loven  og  ikke  gør  efter 
den,  skal  have  mange  Hug,  saa  menes  dermed,  at  en  saadan 
har  et  større  Ansvar,  thi  hans  Kundskab  har  skænket  ham 
mere  af  det  aandelige  Livs  Fylde  og  aabnet  større  Muligheder 
for  ham.  Den,  som  har  begyndt  at  klatre  op  ad  Stigen,  der 
fører  til  Gud,  vil  have  et  større  Fald,  naar  han  falder.  Men 
hvorfor  skulde  han  falde?  Naar  han  vedbliver  at  holde  sig  i 

Forbindelse  med  Gud  og  være  forenet  med  Livets  Kilde,  da 
kan  han  ikke  falde.  Det  er  først,  naar  han  ved  Synd  og  Over- 
trædelse afbryder  Forbindelsen,  at  han  vakler  og  tilsidst  styr- 
ter ned. 

Lad  os  derfor  undgaa  Syndens  Snarer  og  Tillokkelser,  thi 
de  bringer  os  Død  og  Fordærvelse,  »men  Guds  Naadegave  er 
et  evigt  Liv  i  Kristus  Jesus,  vor  Herre«.  J.  S.  H. 


BIBELENS  GUD. 

(Af  V.  Knechtel  i  »Liahona«.) 

I  Begyndelsen  af  Menneskeslægtens  Historie  aabenbarede 
Gud  sig  til  Adam  og  Eva  saaledes,  at  de  saa  ham  og  hørte 
hans  Stemme.  »Og  de  hørte  Gud  Herrens  Røst,  som  gik  i  Ha- 
ven, da  Dagen  blev  sval;  da  skjulte  Adam  og  hans  Hustru  sig 
for  Gud  Herrens  Ansigt  iblandt  Træerne  i  Haven.  Og  Gud 
Herren  kaldte  ad  Adam  og  sagde  til  ham:  hvor  er  du?  Og  han 
sagde:  jeg  hørte  din  Røst  i  Haven  og  frygtede;  ...  og  jeg 
skjulte  mig.« 

Behøver  et  Menneske  at  have  Universitetsuddannelse  for  at 
forstaa  disse  simple,  ligefremme  Udtalelser?  Jeg  fremsætter 
min  Mening  uden  Omsvøb,  naar  jeg  erklærer,  at  det  er  en 
Følge  af  højlærde,  gejstlige  Herrers  Udlæggelser  og  spidsfin- 
dige Forklaringer,  at  Verden  er  i  en  saadan  Dilemma  i  Dag, 
hvad  Religion  angaar.  Det  er  dem,  som  »har  gjort  Guds  Ord 
til  intet  ved  deres  Traditioner«.  Læs  disse  Skriftsteder  for  et 
syv  Aars  Barn  og  se,  hvor  let  det  vil  forstaa  dem.  Bibelen  blev 
skrevet  for  Børn.  Og  Jesus  sagde,  at  uden  et  Menneske  bliver 
som  »et  lille  Barn«,  kan  han  ikke  indgaa  i  Himmeriges  Rige. 
Men  teologiske  Kandidater  og  Filosofer  erklærer  overlegent, 
at  kun  Daarer  kan  tro  saadanne  Udtalelser  saaledes,  som  de 
er  skrevne.  Dette  siger  de,  fordi  Bibelens  tydelige  Ord  ikke 
svarer  til  deres  ejendommelige  Guddomsbegreber.  Her  er 
nogle  Eksempler: 

»Gud  er  en  Cirkel,  hvis  Omkreds  er  overalt  og  dens  Centrum 
intetsteds.«  Hvorledes  kan  man  saa  vide,  at  der  er  en  Cirkel? 

»Vore  Forfædre  troede,  at  naar  de  kom  til  Himmelen,  vilde 
de  se  Gud  som  en  mægtig  Konge  siddende  paa  en  Trone.  Men 
vi  tror  intet  saadant  nu;  for  der  er  intet  at  se.«  Hvorfor  saa 
tale  om  ham,  naar  der  intet  er? 

»Gud  er  uendelig,  derfor  er  det  umuligt  for  den  menneske- 
lige Forstand  at  begribe  ham.«  Især  naar  denne  Menneskets 
Fatteevne  forvirres  af  uforstaaelige  Abstraktioner.  Og  de  lærde 
Gejstlige  kan  ikke  forklare,  hvad  de  mener  med,  at  Gud  er 
uendelig.  En  absolut  uendelig  Gud  vil  de  aldrig  lære  at  kende. 
Hvorledes  kan  de?  Hvor  er  han,  og  hvor  kan  han  være?  Der 
er  ingen  saadan  Udtryksmaade  benyttet  i  Bibelen.  Dette  Be- 
greb er  en  metafysisk  Indbildning. 

»Guddommen  er  ubeskrivelig  og  ufattelig.«  Selvfølgelig  er 
han  —  hvad  de  lærde  Teologer  angaar.  Saaledes  siger  de;  lad 
dem  derfor  tro  det.  Men  vi  er  ikke  i  et  teologisk  Seminarium 
nu.  Vi  læser  blot  Aabenbaringen,  som  Gud  har  givet  os,  og 
tror  paa  den. 

»Medens  vi,  i  det  mindste  tildels,  kan  kende  den  imma- 
nente (iboende)  Guds  Karakter  og  Metoder  og  ikke  kan  be- 
nægte hans  Tilværelse  uden  derved  at  benægte  en  indre  Me- 
ning og  Forklaring  af  Verdensaltet,  saa  er  det  umuligt  at  be- 
vise Tilværelsen  af  den  overnaturlige  Gud,  som  de  Kristne 
dyrker,  et  Væsen,  der  maa  vedblive  at  være  en  upaaviselig 
Hypotese.«  Hvorfor  lede  efter  en  immanent  Gud?  Han  er  lige- 
saa  meget  foran  vore  Øjne  i  Dag,  som  han  nogensinde  vil 
blive.  Og  hvorledes  kan  vi  faa  Kundskab  om  en  »overnatur- 
lig« Gud,  undtagen  han  kommer  til  os  og  aabenbarer  sig? 
Udtrykkene  »immanent«  og  »overnaturlig«  trænger  til  at  kva- 
lifiseres.  Den  Helligaands  Virksomhed  og  Indflydelse  gør  sig 
gældende  overalt  i  Verden.  Men  denne  allestedsnærværende 
Indflydelse  maa  ikke  forveksles  med  den  personlige  Gud,  der 
har  et  bestemt  Opholdssted  eller  Bolig.  Gud  er  overnaturlig  i 
den  Forstand,  at  Mennesket  ikke  kan  naa  ham,  ejheller  kan 

han  for  sig  selv  »udtænke«,  hvad  Gud  er.  Gud  maa  aabenbare 
sig  for  Menneskene. 

Men  jeg  ønsker  især  at  henlede  Opmærksomheden  paa 
nogle  faa  Kendsgerninger  vedrørende  de  ovenfor  citerede 
Skriftsteder. 

»Da  skjulte  Adam  og  hans  Hustru  sig  for  Gud  Herrens  An- 
sigt.« Indflet  moderne  filosofiske  Idéer  heri,  og  du  berøver  det 
dets  Mening  og  Betydning.  Lad  det  staa,  som  det  staar,  og  det 
repræsenterer  den  mest  storslaaede  Kendsgerning  i  Teologien! 
Men  hvad  er  det  for  en  underlig  Tilbøjelighed  hos  teologiske 
Tænkere,  der  faar  dem  til  at  forvanske  denne  Udtalelse  paa 
en  saadan  Maade,  at  intet  Menneske  paa  Jorden,  ikke  en  Gang 
dem  selv,  kan  fatte,  hvad  det  betyder?  Er  det  en  Tilbøjelig- 
hed, der  kommer  af  deres  Omsorg  for  vor  Oplysning  og  Vel- 
færd? Hvorfor  kaster  de  sig  selv  ud  i  en  Hvirvel  af  filosofiske 
Forklaringer,  der  faar  dem  til  at  udtrykke  sig  som  ovenfor 
vist?  Og  hvorfor  lader  vi  vore  Hjerter  blive  berøvede  den 
Fryd,  Trøst  og  Glæde,  som  Bibelens  ligefremme  Ord  vil 
skænke  os?  Jeg  er  i  Sandhed  bedrovet  for  det  Menneske,  der 
ikke  kan  tro  paa  Bibelens  Gud. 

Da  jeg  var  et  Barn  og  hørte  min  Fader  læse  dette  Kapitel 
ved  Familieandagten,  da  troede  jeg  det  og  forstod  det.  Men 
da  jeg  i  Kirken,  som  jeg  tilhørte,  begyndte  at  studere  Teologi 
og  blev  underrettet  om,  at  Gud  ikke  havde  Form  eller  Op- 
holdssted, da  blev  mit  Sind  sat  i  en  saadan  Forvirring,  at  jeg 
i  Dag  vilde  have  været  en  afgjort  Gudsfornægter,  om  ikke  jeg 
var  kommen  tilbage  til  min  Barndoms  Forstaaelse  og  Tro. 
Jeg  saa,  at  det  drejede  sig  om  enten  at  tage  det  bogstaveligt, 
som  det  stod,  eller  lade  sig  tumle  omkring  af  enhver  nylavet 
Udtydning,  som  Teologerne  fandt  for  godt  at  give  ikke  alene 
denne,  men  alle  lignende  Skriftsteder  i  Bibelen.  Men  nu  har 
jeg  besluttet  at  have  min  egen  Mening  og  lade  Teologerne 
have  deres.  Jeg  var  en  Gang  i  haabløs  Forvirring,  men  nu  er 
jeg  det  ikke.  Jeg  tror  paa  Gud  som  et  synligt,  haandgribeligt 
Væsen,  der  dvæler  i  sin  himmelske  Bolig  omgiven  af  For- 

nuftvæsener,  der  udforer  hans  Vilje  og  er  lykkelige  over  at 
være  i  hans  Nærhed.  Men  Gud  er  ikke  et  Væsen  med  de 
samme  Begrænsninger,  som  det  jordiske  Menneske.  Sammen- 
lignet med  vore,  er  hans  Egenskaber  fuldkomne.  Han  ser  og 
kender  alt,  hvad  der  gaar  for  sig  i  Verden,  endog  vore  Tan- 
ker. Og  at  der  intet  ubegribeligt  er  i  dette,  er  nu  mere  end 
nogensinde  godtgjort  ved  de  nyopdagede  uanede  Muligheder, 
som  den  traadløse  Telegraf  er  et  Eksempel  paa. 

Dersom  Adam  og  Eva  ikke  havde  været  bekendt  med  Gud, 
hvorfor  skulde  de  saa  tænke  paa  at  skjule  sig  for  ham?  Det 
var  deres  Skyldbevidsthed,  der  nu  fik  dem  til  at  søge' i  Skjul. 
De  havde  gjort,  hvad  Gud  havde  sagt  til  dem,  at  de  ikke 
maatte  gøre,  og  deres  Samvittighed  bebrejdede  dem.  Men 
Adam  hørte  Gud  kalde,  og  han  gik  ud  fra  sit  Skjulested  for 
at  mode  Gud.  Og  det  var  godt  for  ham,  at  han  gjorde  det;  thi 
medens  Gud  maatte  irettesætte  ham  for  hans  Ulydighed,  saa 
gav  han  ham  ogsaa  Haabet  om  Frelse. 

Denne  ligefremme,  ukunstlede  Fremstilling  har  den  Fordel, 
at  et  Barn  kan  forstaa  det  saavel  som  et  voksent  Menneske; 
en  ulærd  Mand  saavel  som  den  mest  uddannede.  Og  kun  et 
saadant  Gudsbegreb  kan  have  en  forenende  Indflydelse  i  Re- 
ligionen. Tag  Forestillingen  om,  at  Gud  er  uden  Form,  uden 
Opholdssted  og  absolut  immateriel,  hvor  mange  kan  forstaa, 
hvad  der  menes  med  saadanne  Udtryk  anvendt  paa  Gud? 
Kan  Filosoferne  og  Teologerne  forstaa  hverandre,  naar  de 
taler  og  skriver?  Jeg  mener  nej.  Der  er  saa  mange  Betydnin- 
ger i  disse  Udtryk,  at  jeg  tvivler  om,  at  der  findes  to  Filosofer 
eller  Teologer  med  nøjagtig  ens  Opfattelse  med  Hensyn  til 
Guddommens  Væsen.  Hvorledes  kan  vi  saa,  uden  en  tydelig 
og  letfattelig  Læreregel,  nogensinde  kunne  komme  til  Enhed 
i  Troen?  Det  er  simpelthen  umuligt.  Og  Fremstillingen  maa 
være  simpel  og  ukunstlet. 

Jeg  er  derfor  rede  og  villig  til,  ved  Fremsættelsen  af  denne 
Guddomsopfattelse,  at  tage  imod  alle  de  Spottegloser  og 
Haansord,  som  kan  kastes  efter  mig.  Jeg  husker  den  Sinds- 

tilstand,  jeg  var  i,  da  jeg  prøvede  paa  at  tro  det  immaterielle 
Vaas,  og  jeg  har  nu  aandelig  Fred  og  Tilfredshed.  Mine  48 
Aars  Erfaring  i  den  kristne  Kirke,  under  hvilke  jeg  blev  be- 
kendt med  Menneskers  forskellige  Meninger  og  Idéer,  har 
givet  mig  talrige  Beviser  for,  at  kun  de,  der  har  den  samme 
ligefremme  Opfattelse  af  Gud,  som  jeg  her  har  fremsat,  og 
som  Bibelen  lærer,  har  den  samme  aandelige  Fred  og  Lykke, 
som  jeg  nyder.  Det  er  i  Virkeligheden  opløftende  at  møde  en 
trohjertet  Kristen.  Men  det  er  højst  pinligt  og  forvirrende  at 
mode  en  metafysisk  Teolog.  Den  første  gør  Indtryk  af  at  have 
baade  Ror  og  Kornpas  i  Orden  til  Rejsen  over  Livets  Hav;  den 
anden  kastes  hid  og  did  af  Vind  og  Vove. 

Jeg  foretrækker  Gudsfornægteren,  der  aabenlyst  erklærer 
sig  som  en  saadan,  fremfor  Teologen,  der  paastaar  at  tro  paa 
Gud,  men  i  Virkeligheden  fornægter  ham.  Jeg  har  Agtelse  for 
den  første,  men  foragter  den  anden.  Den  første  er  der  en  Mu- 
lighed for  at  bringe  til  Omvendelse  i  dette  Liv;  den  anden 
maa  gaa  til  Helvede  for  at  blive  omvendt!  Dette  er,  hvad  Jesus 
sagde  til  de  foregivne  Teologer  og  Skriftlærde  paa  hans  Tid. 


JERUSALEMS  FORLØSNING. 

»Jerusalem  skal  ikke  forløses  ved,  at  vi  prædiker  Evan- 
geliet for  denne  Stads  Indbyggere;  den  vil  blive  forløst  ved 
den  Almægtiges  Arm.  Den  vil  blive  givet  i  de  gamle  Israe- 
liters  Vold  ved  Guds  Kraft  og  hans  Straffedommes  Udgydelse. 
Den  Jordbund,  hvori  vi  kan  saa  den  gode  Sæd,  og  hvor  den 
vil  bære  Frugt,  er  beliggende  udenfor  Grænsen  af  Oldtidens 
Apostlers  og  Profeters  Arbejdsmark.  De  var  i  Besiddelse  af 
Guds  Aand  og  Lys,  og  den  Almægtiges  Kraft  aabenbaredes  i 
deres  Mirakler,  i  Folkets  Befrielse  og  de  Geniostes  Frelse,  og 
de,  som  nu  er  mest  villige  til  at  annanmme  Evangeliet,  er  de 
Folk,  der  har  levet  uden  dette  fra  Noa  Dage  til  vor  Tid.« 

(Brigham  Young,  3.  Decbr.  1854.) 

AFLØSNING. 

Ældste  N.  P.  Christensen,  der  har  virket  som  Missionær  i 
Aarhus  Konference,  er  efter  eget  Ønske  afløst  fra  sin  Mis- 
sionsvirksomhed  i  Danmark  paa  Grund  af  Sygdom  i  Hjem- 
met. Han  afrejste  den  2.  August  med  Dampskibet  »Oscar  II«. 

John  S.  Hansen, 
Missionspræsident. 


ET  AFSKEDSORD. 

Lige  før  den  store  russiske  Filosof,  Leo  Tolstoi,  afgik  ved 
Døden,  efterlod  han  sig  dette  Afskedsbudskab  til  Verden: 

»I  Stedet  for  at  betale  Ondt  med  Ondt,  prøv  paa  at  betale 
Ondt  med  Godt;  prøv  paa  intet  Ondt  at  sige  om  Mennesker; 
prøv  paa  at  behandle  selv  Oksen  og  Hunden  venligt. 

Lev  saaledes  én  Dag,  to  Dage  eller  mere  og  sammelign  din 
Sindstilstand  med,  hvad  den  var  i  tidligere  Dage.  Gor  For- 
søget og  du  vil  se,  hvorledes  de  mørke,  onde  Sindsstemninger 
forsvinder,  og  hvorledes  Sjælens  Lykke  og  Tilfredshed  for- 
øges. 

Gør  Forsøget  og  du  vil  se,  at  Kærlighedens  Evangelium 
ikke  blot  er  en  Samling  smukke  Ord,  men  giver  dig  det 
største  og  bedste  af  alt  i  Verden.« 


SOM  ET  MENNESKE  TÆNKER. 

Dersom  et  Menneske  tænker,  at  alle  er  imod  ham,  vil  han 
snart  begynde  at  behandle  dem  saaledes,  at  de  vil  være  imod 
ham.  Dersom  han  tænker,  at  alle  er  hans  Venner,  vil  han 
ubevidst  behandle  dem  rigtigt,  og  de  vil  snart  være  hans 
Venner.  Det  Menneske,  der  lever  sit  daglige  Liv  i  Overens- 
stemmelse med  denne  Regel,  er  i  Besiddelse  af  en  Gnist  sund 
og  ægte  Filosofi,  der  vil  gøre  hans  Liv  lysere.  Dersom  vi  i  vor 
Omgang  med  vore  Medmennesker  altid  i  fuldeste  Maal  viser 

venlige  og  gode  Følelser,  vil  vi  snart  faa  det  tilbage  med  store 
Renter. 

Paa  den  anden  Side,  dersom  et  Menneske  er  mistænksom 
mod  enhver,  vil  enhver  være  mistænksom  imod  ham.  Den 
Mand,  der  gaar  omkring  søgende  efter  en  Strid,  vil  faa  sit 
Ønske  opfyldt  en  skønne  Dag. 

Sand  Venlighed  hviler  paa  Oprigtighedens  Grundvold.  Og 
Oprigtighed  er  omtrent  det  eneste  i  denne  Verden,  der  ikke 
kan  forfalskes.  Trangen  til  Venskabelighed  udspringer  fra 
Menneskets  inderste  Sjæl. 

Verden  trænger  til  Venskab  og  Medfølelse,  til  Godhed  og 
Mildhed,  ikke  blot  om  Søndagen,  men  enhver  Dag  i  Ugen  og 
hver  Time  paa  Dagen.  Tænk  venlige  Tanker.  Dersom  du  har 
en  Sjæl,  skam  dig  ikke  derved,  bring  den  med  dig  paa  din 
Arbejdsplads  og  ind  i  din  Forretning,  thi  Sjælen  er  Kilden 
til  og  Grundvolden  af  enhver  god  og  ædel  Følelse.  Hav  Tillid 
til  Menneskene,  tro  at  de  er  dine  Venner,  og  de  vil  være  det. 

(Abberdeen  Journal.) 


DØDSFALD. 

Glarmester  Emil  Hansen  Jensen  afgik  ved  Døden  den  13. 
Juli  i  Aarhus  og  blev  begravet  den  17.  Juli.  Begravelsen  le- 
dedes af  Konferencepræsident  Poul  Gregersen.  Ældste  Lau- 
ritz Larsen  talte  ved  Baaren  og  omtalte  Afdødes  store  Gæst- 
frihed overfor  Missionærerne,  uagtet  han  ikke  selv  tilhørte 
Kirken.  Præs.  Gregersen  indviede  Graven  og  takkede  paa  Fa- 
miliens Vegne  for  den  store  Deltagelse  ved  Jensens  Død  og 
Begravelse. 

